Acalanthis

Acalanthis er en slekt av gnagbiller som lever i død ved, på råtnende plantedeler, i lagrede matvarer eller på sopp. Larvene er rovdyr.

Utseende 
Middelsstore (ca. 7 millimeter), avlange, svarte gnagbiller, dekkvingene med gulaktige tegninger. Oversiden er tett og kraftig punktert, spredt kledt med lange, oppstående, lyse hår. Antennene har en én-leddet klubbe. Pronotum er rundet bak, omtrent så langt som bredt, bredest ved forhjørnene. Dekkvingene er jevnbrede med kraftige punktstriper.

Levevis 
Man regner med at larvene til disse billene er rovdyr, og de kan finnes i mange ulike habitater. De har svært kraftige kjever og kan gnage ganger i ganske hard ved eller andre materialer. De finnes i død vegetasjon, død ved, i sopp (særlig poresopper), også noen arter på tørre, lagrede matvarer.

Utbredelse 
Artene er utbredt i Chile og Argentina.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien gnag- og maurbiller, Cleroidea
 Familien gnagbiller, Trogossitidae (=Ostomidae)
 Underfamilien smalgnagbiller, Trogossitinae Latreille, 1802
 Gruppen Egoliini
 Slekten Acalanthis Erichson, 1844 
 Acalanthis mirabilis Reitter, 1876
 Acalanthis quadrisignata Erichson, 1844 
 Acalanthis semimetallica Fairmaire & Germain, 1861

Referanser

Eksterne lenker 
 Bilde av Acalanthis quadrisignata 

 

Biller formelt beskrevet i 1844
Dyr formelt beskrevet av Wilhelm Ferdinand Erichson
Argentinas insekter
Chiles insekter
Gnagbiller